CELEX: 62021CB0087
Language: lt
Date: 2021-10-14 00:00:00
Title: Byla C-87/21: 2021 m. spalio 14 d. Teisingumo Teismo (šeštoji kolegija) nutartis byloje (Curtea de Apel Cluj (Rumunija) prašymas priimti prejudicinį sprendimą) NSV, NM / BT (Prašymas priimti prejudicinį sprendimą – Teisingumo Teismo procedūros reglamento 99 straipsnis – Vartotojų apsauga – Direktyva 93/13/EEB – Nesąžiningos sąlygos sutartyse su vartotojais – Taikymo sritis – 1 straipsnio 2 dalis – Sutarčių sąlygos, atspindinčios įstatymų ar kitų teisės aktų privalomąsias nuostatas – Paskolos užsienio valiuta sutartys – Su valiutos keitimo rizika susijusios sąlygos, kuriomis į sutartį perkelta papildoma nacionalinės teisės nuostata – Tariamas paskolą suteikiančiam bankui tenkančios pareigos informuoti pažeidimas – Sąžiningumo reikalavimas – Nacionalinio teismo pirmenybės tvarka atliekamas nagrinėjimas, atsižvelgiant į Direktyvos 93/13 1 straipsnio 2 dalį)

2022 2 7   
            
            
               LT
            
            
               Europos Sąjungos oficialusis leidinys
            
            
               C 64/4
            
         
      2021 m. spalio 14 d. Teisingumo Teismo (šeštoji kolegija) nutartis byloje (Curtea de Apel Cluj (Rumunija) prašymas priimti prejudicinį sprendimą) NSV, NM / BT
      
      (Byla C-87/21) (1)
      
      (Prašymas priimti prejudicinį sprendimą - Teisingumo Teismo procedūros reglamento 99 straipsnis - Vartotojų apsauga - Direktyva 93/13/EEB - Nesąžiningos sąlygos sutartyse su vartotojais - Taikymo sritis - 1 straipsnio 2 dalis - Sutarčių sąlygos, atspindinčios įstatymų ar kitų teisės aktų privalomąsias nuostatas - Paskolos užsienio valiuta sutartys - Su valiutos keitimo rizika susijusios sąlygos, kuriomis į sutartį perkelta papildoma nacionalinės teisės nuostata - Tariamas paskolą suteikiančiam bankui tenkančios pareigos informuoti pažeidimas - Sąžiningumo reikalavimas - Nacionalinio teismo pirmenybės tvarka atliekamas nagrinėjimas, atsižvelgiant į Direktyvos 93/13 1 straipsnio 2 dalį)
      (2022/C 64/05)
      Proceso kalba: rumunų
      
         Prašymą priimti prejudicinį sprendimą pateikęs teismas
      
      
         Curtea de Apel Cluj
      
      
         Šalys
      
      
         Apeliantai: NSV, NM
      
         Kita apeliacinio proceso šalis: BT
      
         Rezoliucinė dalis
      
      1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 1 straipsnio 2 dalį reikia aiškinti taip: vartotojo ir verslininko sudarytoje paskolos užsienio valiuta sutartyje esanti sąlyga, kuria į tą sutartį įtraukta papildoma nacionalinės teisės nuostata, nepatenka į šios direktyvos taikymo sritį, net jei:
      
                  —
               
               
                  nacionalinis įstatymų leidėjas neįvertino šios nacionalinės teisės nuostatos, siekdamas užtikrinti vartotojo ir verslininko interesų pusiausvyrą konkrečiame su vartotojais sudarytų banko paskolos sutarčių kontekste;
               
            
                  —
               
               
                  šią sąlygą į atitinkamą sutartį verslininkas įtraukė neįvykdęs savo pareigos suteikti informaciją ir užtikrinti skaidrumą;
               
            
                  —
               
               
                  yra įrodymų, leidžiančių daryti prielaidą, kad minėtą sąlygą atitinkamas verslininkas įtraukė į sutartį nesąžiningai, nes jis negalėjo nežinoti, kad dėl tokios sąlygos taikymo gali atsirasti žymus minėtos sutarties šalių teisių ir pareigų disbalansas vartotojo nenaudai.
               
            
         (1)  OL C 206, 2021 5 31.